
® Avem de-a face cu 0 ipocrizie crunta in cazul politicienilor liberali. Scholz, Macron, lohannis 
si fanii lor ii pun la zid pe antieuropeni. Fara sa precizeze ce inseamna de fapt 
“antieuropenismul”. Fara sa sopuna ca multi cetateni sunt de fapt impotriva politicilor liberale, 
neomarxiste, implementate discretionar de Bruxelles. Pe de alta parte, aceiasi politicieni se 


bat cu pumnul in piept ca vor o Europa puternica. Ei sunt proeuropeni. Doar ca Europa 
puternica nu poate fi decat SUVERANA. Puneti-I pe lohannis sa pronunte cuvantul 
“suveranitate”, in orice context, si o sa vedeti ca ramane mut. La fel si Ursula von der Leyen. 
Nimeni nu vrea o Europa puternica, suverana, ci una ingenuncheata in Biroul Oval. Europenii 
fie se vor scutura de jugul colonial, fie vor ramane intr-o sclavie moderna, in drum spre 


globalismul luminos al lui Klaus Schwab. 


® Ati observat bine, Ursula von der Leyen nu a pomenit niciodata despre competitia 
economica (si de orice natura) cu Statele Unite, simultan cu parteneriatul militar in cadrul 
NATO. Nu a pomenit despre viitorul luminos al Europei. A vorbit si vorbeste doar despre 
amenintarile dinspre China si Rusia. De parca SUA ar pune pe primul plan interesele 
europenilor. De altfel, s-a vazut clar in pandemie si acum, in vremuri de razboi. Casa Alba si 
Pentagonul ne-au tratat fix ca pe niste parteneri strategici: ne-au talharit la drumul mare fara 
sa clipeascal 


® Cand scriu aceste randuri mai este o ora pana la discursul lui lohannis in plenul 
Parlamentului european. Va pot da, in exclusivitate, principalele puncte ale interventiei (pe 
surse din bucataria Palatului Cotroceni): tranzitia la economia verde, implementarea Agendei 
2030, punerea industriei de armament la dispozitia Kievului, sustinerea Ucrainei “atat timp cat 
va finecesar”. Ca sa-| parafrazam pe presedinte, "Cumparati avioane si rachete intr-o veselie, 
produceti obuze de 155 mm, invatati sa trageti cu pusca. Altfel, dupa 2024 vom avea 
inmormantari!”. 


® Alianta strategica PSD+PNL=LOVE, la care s-ar adaduga UDMR in caz de necesitate, va fi 
foarte greu de doborat in urmatoarele cicluri electorale. Comasarea alegerilor din 2024 
reprezinta o mare potlogarie, justificata oficial prin “economii la buget” si “marirea prezentei la 
vot". Practic, stim ca 80 la suta dintre primarii sunt in ograda PSD+PNL, iar alte 7 la suta ar fila 
UDMR. Restul de 13 la suta se distribuie intre USR si PMP, aflati la randu-le intr-o alianta zisa 
“de dreapta”. Calculul cinic este simplu: intregul aparat al administratiei locale va fi pus in 
slujba partidelor mainstream, care oricum beneficiaza de importante fonduri guvernamentale 
si de oameni de afaceri potenti. Scopul principal al comasarii este diminuarea procentelor 
obtinute de AUR si SOS. Evitarea unui dezastru la europarlamentare. Protestele fermierilor si 
pozitionarea diasporei in raport cu birocratii de la Bruxelles, dar si nemultumirile legate de 
politica europeana fata de Ucraina, au teoretic capacitatea de a produce mari surprize daca 
alegerile nu vor ficomasate. 


® Uimitor cat de multa lume il vede pe jurnalistul american Tucker Carlson drept “tradator”. Un 
adevarat pericol pentru securitatea globala. Oare ce fel de judecata dreapta pot face simpli 
cetateni daca primesc informatii doar dintr-o singura sursa, pervertita de propaganda de stat? 
Sau poate nici nu au nevoie de "judecata dreapta”, ci doar de o simpla confirmare a 
prejudecatilor formate in subconstient, de-a lungul anilor, in urma unui bombardament zilnic 
cu fake-news-uri placute urechii. "Vin rusii, pregatiti-va de razboil”. 


® Aflam ca lranul ar putea sa aiba prima bomba nucleara intr-o saptamana si alte cateva intr- 
o luna. In plus, Iranul, Rusia si China vor organiza exercitii militare maritime comune in luna 


martie, “pentru a spori securitatea si stabilitatea comertului maritim international, pentru a 
combate pirateria si terorismul maritim’. Se profileaza un al doilea jandarm de anvergura 
globala, inchiriat cu ziua de tarile grupate in jurul BRICS. 

